आज तक की सबसे अच्छी शादी।
कॉकपिट में जागकर कैसा लग रहा है, आइसमैन?
मेरे हमाम के सपने तो पूरे नहीं हो पाए, वेन,
पर यहाँ रुकने देने का शुक्रिया।
मैं बारिश में तंबू के अंदर और नहीं रह सकता था।
मिकालाडा?
हमारा ऐसा हाल कैसे हो गया, जे-डॉग?
तुम, बेघर और अकेले।
मैं, मैन्सप्लेन का शातिर कप्तान, अपने खोए प्यार के लिए तड़पता हुआ।
वेनर,
मन में कभी ऐसा सवाल उठा जो तुम जेन से पूछने से डरते थे?
मुझे हमेशा जेनी से सवाल पूछने में डर लगता था।
सवालों के बदले जवाब मिलते हैं और जवाब डरावने हो सकते हैं।
-मेरा वह मतलब नहीं था... -पर मुझे जीवन की बढ़िया गाइड मिली।
-जलविमान के मालिक का मैनुअल। -वह निर्देश पुस्तिका है, दोस्त।
वही तो, भाई। सही कहा।
रिश्ते उड़ान की तरह होते हैं।
मैं अब तक के शादीशुदा जीवन में ऑटोपायलट पर था।
अगर उसे वापस रास्ते पर लाना है, नियंत्रण अपने हाथों में लेना होगा,
जेनी के संकेत की आस में।
अगर जेन ने कुछ बुरा किया हो? बहुत बुरी चीज़ की बात कर रहा हूँ, वेन,
जैसे कि कोई अपराध।
सब नज़रिए पर निर्भर करता है, है न?
मिसाल के तौर पर,
लोग सोचते थे कि टमाटर के जूस और बीयर को मिलाना बुरा ख़्याल है।
मेक्सिकन नहीं।
और उनकी बदौलत अब हम एक स्वादिष्ट नाश्ते के पेय का आनंद लेते हैं।
हाँ, यह तो सच है।
-या फिर, पानी में साइकिल चलाना। -नहीं, वह तो बुरा ख़्याल है।
जेनी इस चीज़ की जीती-जागती मिसाल है कि एक्वा स्पिन की कसरत रंग लाती है।
वह चुस्त है।
हाँ, मैंने आज सुबह उसकी सारी साइकिलें देखी थीं।
हाँ, वह दूसरे स्तर की तैयारी कर रही है, तो...
आज मुफ़्त की क्लास रखी है, सभी झील वालों को बुलाया है।
अगर जेनी की स्तर बढ़ाने में मदद करूँगा, तो हमारी शादी वापस पटरी पर आ सकती है।
सुनो।
ज़्यादातर हादसे बात न करने की वजह से होते हैं।
अपने सह-पायलट की सुननी चाहिए।
वाह, वेन, यह तो वाकई बढ़िया सलाह है।
मुझे बस राइली का पक्ष सुनना होगा।
ए, मैं तुम्हारे लिए नाश्ता लाता हूँ।
ग्लव बॉक्स में दो अंडे के सैंडविच पड़े हैं।
अरे, ये तो सड़ गए।
द लेक
रुको। मेरी मानो तो वहाँ मत जाओ। आइवी बहुत गुस्से में है।
तुमने सरल के बजाय डॉगवुड लगा दिया था।
उनमें अंतर कैसे पता चलेगा?
उसकी छाल से।
वही घिसा-पिटा राग अलाप रहे हो। तुम्हें कुछ नया करना चाहिए।
ए, क्या मेरे कुछ दोस्त और मैं तुम्हारे घर पर आकर वॉशिंग मशीन
इस्तेमाल कर सकते हैं?
-झील में कपड़े नहीं धोते? -क्योंकि हम आदिवासी हैं?
नहीं, शहर में बस एक लॉन्ड्री है और वह भी बेकार ही है,
मशीन के लिए पूरा दिन इंतज़ार करना पड़ता है।
वैसे, मेरे पास बस एक वॉशिंग मशीन है और ड्रायर बहुत समय लगाता है।
ठीक है, दिन भर की योजना बना सकते हैं। बीयर और चकना ले आएँगे।
क्रस्टी जेक के पास प्रोजेक्टर है, एक धुलाई पार्टी हो सकती है।
मुझे एतराज़ नहीं होता, पर वह मेरी कोठी नहीं है।
केवल तुम आओ तो चलेगा, पर उससे ज़्यादा लोग...
कोई बात नहीं, मैं शहर जाकर ही कर लूँगा।
-माफ़ करना। -न, कोई बात नहीं।
-कैंपफ़ायर पर मिलेंगे? -बिल्कुल।
ठीक है।
ए, हमें यहीं पर तनख्वाह मिलेगी?
बढ़िया, मुझे आख़िरकार लग रहा है कि मैं यह काम सीख गई हूँ...
बस इतना? क्या बकवास है?
मैंने कल करीब 400 पेड़ लगाए होंगे।
औसत 1,000 से ज़्यादा है।
हर पेड़ के 25 सेंट मिलते हैं, जिसमें से कैंप, गाड़ी का खर्चा
काटा जाता है, तो यही बचा है।
यार, मैंने इंटरव्यू में सही सवाल नहीं पूछे थे।
मुझे हर हफ़्ते बीन काउंटर को आँकड़े भेजने होते हैं
और तुम तय काम पूरा नहीं कर रही, तो...
तो तुम मुझे निकाल दोगी?
क्या वह इंटर्नशिप अब भी खाली है?
यह क्या हो रहा है?
मैंने माँ से बैठक के लिए कचौड़ी ख़ुद बनाने को कहा था।
मैं किसी और चीज़ पर काम कर रहा हूँ।
एनर्ज़ी ड्रिंक बनाई, आज एक्वा स्पिन में आज़माना चाहता हूँ।
यह मेरे नए पेशे की शुरुआत हो सकती है।
मैं इस हफ़्ते हरी स्मूदी नहीं पी सकती। मिगेल ने बस फल और बीज खाने को कहा है।
पर कुछ लोगों को जानती हूँ, जो उसकी जाँच और बिक्री कर सकते हैं।
पर क्या वे "लिन-स्टरीन" जैसा नाम सोच पाएँगे?
-"विक्टर-ई"। -यार, यह बेहतर है।
रुको। "मैदान से लेकर अखाड़े तक, विक्टर-ई का जोश महसूस करें"!
मोहेब्बी स्पोर्ट्स लैब के एलेक के साथ गोल्फ़ खेलते हो?
ज़्यादा नहीं।
वह चूहे जैसा आदमी मुश्किल से शॉट मार पाता है।
उसके साथ खेलना तय करो। मुझे उससे माँ के कुछ नमूने जाँच करवाने हैं।
क्या मिम्ज़ी नशा कर रही हैं?
जाँच करवाकर पता लगा सकती हूँ कि वह बीमार हैं कि नहीं।
भाड़-में-जाए सूची विफल रही।
उनके झूठ को साबित करने के लिए डेटा चाहिए।
हाँ, पर तुम लार, ख़ून और पेशाब का डीएनए वाला हैट्रिक कैसे हासिल करोगी?
दो मिल गए, एक बाकी है।
न ही पूछो तो बेहतर है।
तो बोटहाउस की ज़मीन के लिए कुछ ख़रीदार तैयार हैं।
वह ठीक बीच पर है, यार।
-तो ख़ूनखराबा होगा। -मुझे ख़ूनखराबा पसंद है।
बिक्री से मिलने वाला पैसा ही फिर से बनाने का तरीका है।
हमें नई ज़मीन ढूँढ़नी होगी, जो प्यारी सी हो।
मतलब छोटी।
हमारे पास और क्या चारा है?
मैं अपनी कोठी से बोटहाउस नहीं चला सकती
और तुममें से कोई ज़िम्मेदारी नहीं ले रहा।
दोबारा क्यों बनाना है? बोटहाउस सदस्य रकम आपस में बाँट क्यों न लें?
सोचो उन पैसों से क्या-क्या ख़रीद सकती हो। नई नाव, नया घाट,
नए कपड़े।
मैं इसका समर्थन करती हूँ।
हमें उचित नियम तय करने और झील की रक्षा के लिए एक बोटहाउस चाहिए।
हमें छिछोरीन के कार्डिगन से कौन बचाएगा?
मैं कहती हूँ कि पैसा लो और निकल लो।
बिना कोरम के इसके कोई मायने नहीं हैं।
राइली एक्वा स्पिन के लिए आएगा, तो मैं उसका वोट वहाँ ले लूँगी।
और मुझे भरोसा है कि तुम सभी वहाँ आओगी, है न?
बैठक स्थगित की जाती है।
ठीक है।
मैं तुमसे एक्वा स्पिन में मिलती हूँ।
किसी को उल्रिका से कहना होगा कि जोंक लगाने पर स्ट्रैपलेस पहने।
ऐसा नहीं है, वह वेट कपिंग कर रही है।
मुझे उसका मतलब नहीं पता।
वह ख़ून के बहाव, सूजन और डिटॉक्स के लिए अच्छा होता है।
सक्शन कप लगाने से पहले त्वचा में सुई चुभोते हैं
और वैक्यूम सील सारा ख़ून सोख लेती है।
हम वह मैच के पहले किया करते थे।
मेरा हैट्रिक मिल जाएगा।
धत् तेरे की।
हे भगवान, नहीं।
नहीं।
नहीं, मैं दोबारा इसके अंदर नहीं जाऊँगा।
भगवान का शुक्र है।
जस्टिन।
मुझे लगा कि तुम राइली हो।
अरे। आप फिर से उसकी चीज़ें तो नहीं सूँघ रहे हैं?
वह बस एक बार हुआ था, प्यार की दुश्मन।
उसे रखो। यहाँ आओ। मुझे तुम्हें कुछ दिखाना है।
बोटहाउस में आतिशबाज़ी की शुरुआत से ठीक पहले चारों लड़कियों ने यह फ़िल्माया था।
यह देखो।
वह राइली की चेक वाली शर्ट है।
आपको लगता है कि राइली ने बोटहाउस में आग लगाई?
यह साफ़ तौर पर उसी की शर्ट है।
जस्टिन, वह एक शर्ट है। और जब सबूत इतना साफ़ होता है,
अक्सर वह इंसान मुजरिम नहीं होता। करमचंद से कुछ नहीं सीखा?
मुझे ब्योमकेश बक्शी ज़्यादा पसंद है,
पर हमने कभी जासूसों पर चर्चा नहीं की।
दोनों ही किसी पर दोष मढ़ने से पहले बाकी संदिग्धों को खारिज करते हैं।
उफ़, यह तो बहुत मेहनत वाला काम है।
जस्टिन, आरोप लगाने से पहले पूरी तरह यकीन करना होगा कि राइली
ज़िम्मेदार है, वरना रिश्ता हमेशा के लिए ख़त्म।
बोरिया-बिस्तर बाँधकर चलते हैं।
जो अभी सही भी होगा।
ज़रा रुको, रजनी पंडित।
अब दूसरा मकसद कौन ढूँढ़ रहा है?
शायद मेरी नौकरी जाने वाली है।
तुम्हें बेकार वहम हो रहा होगा। तुम बेहद मेहनती हो।
हाँ, मैंने एक हफ़्ते तक रोज़ दस घंटे काम करने के बाद 200 डॉलर कमाए।
बाप रे, तुमने सही सवाल नहीं पूछे थे।
लड़के के पीछे ज़िंदगी बर्बाद कर ली।
फिर से।
ए। ज़िंदगी बर्बाद करने की यही इकलौती वजह भी होनी चाहिए।
इसके अलावा, एक हल है। अपने बॉस से दोस्ती कर लो।
मैं ऐसी नौकरियों में टिका रहा, जिनके काबिल नहीं था
क्योंकि मैं एक मज़ेदार इंसान हूँ।
-आप बॉस के साथ सोए थे? -नहीं। हाँ।
एक बार, प्यार की दुश्मन!
रुकिए, यह बुरा ख़्याल नहीं है।
मेरे घर पर धुलाई पार्टी। कुछ दोस्तों को ले आओ। और आइवी को भी।
-शुक्रिया, जस्टिन! -हाँ, ठीक है। तुम्हारा स्वागत है।
रुको, तुम कहीं अपनी बॉस के साथ तो नहीं सोओगी न?
हमारे लिए एक सरप्राइज़ है।
-जान, मैं नहीं... -मैंने स्पा बुक किया है।
मुझे पता है आप कुदरती ढंग से दर्द कम करना चाहेंगी।
या चुटकी-भर नशे से।
तो मालिश की बुकिंग कराई है। वे एक घंटे में आ जाएँगे।
राहत महसूस हो रही है। तुम इस हफ़्ते ध्यान के लिए इतनी उतावली रही हो,
मैं कुछ दिन अकेले रहने के लिए लिस्बन की उड़ानें देख रही थी।
अगर तुम इतनी कोशिश न करो, तो तुम्हें पसंद करना आसान हो जाएगा।
मालिश।
क्या चल रहा है, छोकरो?
तुम यहाँ क्या कर रहे हो?
मुझे दूर नहीं रख पाए, वेनर। वॉटर स्पोर्ट बेहद पसंद हैं।
मॉरीन को भी। पानी का बहाव बढ़िया है। वाह।
साथ ही, शादी में इतना धुआँ सूँघने के बाद मुझे अपने फेफड़ों की
साँस भरने की क्षमता बढ़ानी होगी, पता है?
तुम आग लगने से पहले भाग गए थे।
हाँ, वह तो है, पर फिर धूम्रपान काबू से बाहर हो गया।
आरोपी करार दिए जाने और एक पतली कमर को बनाए रखने का तनाव जो था,
पर फिर से निकोटीन पैच लगाने लगा, अब बेहतर हूँ।
तुम्हारे फेफड़े कैसे हैं? कितना धुआँ अंदर लिया था?
आग के इतने पास थे या इतनी दूर?
मैं ओपल को दूर रख रहा था।
हेयर स्प्रे और फैब्रिक ग्लू के बीच, वह बच्चा आग का गोला बन जाता।
-हाँ, वह मुमकिन है। -हाँ।
मैं क्लेयर से छिप रहा था।
जब से कुँवारा हुआ हूँ तब से दिलकश हो गया हूँ
और क्लेयर मेरा कश लगाना चाहती है।
-ठीक है। -मैंने उसे मना कर दिया।
मैं केवल अपनी बीवी के साथ ही बेमतलब वाला सेक्स करूँगा।
पर मैं उसे दोष नहीं देता। बनबिलाव जैसा आकर्षक हूँ।
अच्छा, कसरत वालो, एक्वा स्पिन पाँच मिनट में शुरू होगा।
-जस्टिन? -पता है मैं बिन बुलाए आया हूँ, जेन।
नहीं, कोई बात नहीं। मेज़ी और मिम्ज़ी नहीं आए और...
मुझे योग्यता साबित करने के लिए घंटे पूरे करने हैं। राइली से दूर रहना।
शुरू करने से पहले,
मैंने एक नई स्पोर्ट्स ड्रिंक बनाई है।
पूरी तरह प्राकृतिक, ग्लूटन-मुक्त और ताक़त देने वाली है।
इसे चखकर देखो। ईमानदारी से अपनी राय देना।
मुझे अच्छी लगी। इसमें भांग है क्या?
केल्प के साथ, इसे हेल्प बुलाता हूँ।
वह तो सभी को दोस्तों से चाहिए होती है, है न?
हाँ।
हे भगवान।
अच्छा, लौंडो, चलो साइकिल चलाएँ!
-ठीक है। -अच्छा।
चलो, जेनी।
-हैलो। -बिली।
नहीं। अरे, नहीं।
अच्छा...
मैंने कुछ दोस्त लाने को बोला था, न कि पूरा मेला।
मैंने कहा था कि बहुत लोग हैं।
लोगों को मेरी जान-पहचान का पता चल गया। मैं उनसे जाने को कह सकता हूँ।
नहीं। कोई बात नहीं।
इसकी ज़रूरत नहीं है। धुलाई पार्टियाँ नहीं होतीं।
तो एक नया रिवाज़ बनाते हैं।
ठीक है।
बढ़िया।
धुलाई चालू करते हैं, कमीनो।
हम एक-दूसरे को ऐसे ही बुलाते हैं।
ठीक है। बढ़िया।
तुम चिप्स खाना चाहोगी, गंदी कमीनी?
केवल "कमीनी" ठीक है।
अच्छा।
उल्रिका ने बगीचे में सर्कस वाला तंबू लगाया है।
उसे स्वीडन में लाइसेंस मिला।
उल्रिका मालिश वाली है?
केवल मालिश ही नहीं करती, कपिंग, वेट कपिंग और
कप-ऑफ़-शुगरिंग भी। विक्टर के दूध निकलने पर काबू किया।
कौन पसीना बहाने को तैयार है?
नहीं, हमने वेट कपिंग पैकेज चुना था।
पहले सॉना होगा। शरीर को आराम मिलता है, ख़ून सतह पर आता है।
जान, सॉना बढ़िया रहेगा।
मेज़ी, तुम्हें भी आना चाहिए।
अरे, हाँ।
शरीर के फूलने की परेशानी में मदद करेगा।
खाने में बहुत नमक लेती है।
चलो यह करते हैं।
वह मुझे विरासत में मिला है।
-ए। -उस रिकार्ड की बात करें तो...
तुम्हारा यह रूप पहले नहीं देखा।
ख़ैर, मुझे कौन सा कल काम पर जाना है?
दरअसल, वह आइवी पर निर्भर करता है।
क्या? तुम इसे नौकरी से निकालने वाली हो?
मेरा फ़ैसला नहीं है।
कोई नहीं। भले ही नौकरी खतरे में है, मन में कोई मलाल नहीं है।
हम धुलाई पार्टी में मन साफ़ रखते हैं।
तो, एक जाम हो जाए?
वैसे भी तुम अभी काम पर नहीं हो।
शुक्रिया, कमीनी।
इस मौसम की पहली एक्वा स्पिन क्लास में स्वागत है।
मैं हूँ जेन और बरसाने वाली हूँ कहर।
राइली को रुकने के लिए ख़ास शाबाशी देना चाहूँगी,
हालाँकि किसी ने कुछ नाकामयाब लोगों की जगह ली है।
ठीक है।
हाँ।
चलो शुरू करें!
तुम लोग एक पर हो? अब बढ़ाकर दो कर दो!
और तुम छोटी मछली हो!
अब तीन पर!
और टैडपोल, एक टैडपोल हो!
ओए, लड़की। ए, सुनो!
ए। मैंने सुना शादी पर तुम वेन पर फ़िदा हो रही थी।
हाँ, ज़रूर। मुझे भी उस छबीले को चखना है। अब वह शादीशुदा नहीं रहा।
पर उस कामदेव ने मुझे ठुकरा दिया।
अब चार पर!
तुम्हारा क्या, सैगी बी? जब बोटहाउस में आग लगी, तब तुम कहाँ थे?
मेरे पास एक बेहतर सवाल है।
ये साइकिल पानी में क्यों हैं?
अगर तुम सोच रहे हो कि किसी ने बोटहाउस जलाया है,
तो छिछोरीन पर बाज़ी लगाओ।
भगवान के लिए, क्लेयर, वह 20 साल से तुम्हारे पिता के साथ है।
जो चाहती है, उसे पाने के लिए किसी भी हद तक जाएगी।
अपनी पूँछ चलाओ, टैडपोल!
मैं यहाँ तुम्हारी कमर को पतला बनाने आई हूँ।
जेन...
यह पीकर अजीब लग रहा है।
लगी रहो, जेनी! तुम बढ़िया कर रही हो, मेरी इमरती!
लगे रहो, मेंढको!
मैं अभी लौटकर आई।
मैं जाकर देखता हूँ कि उसे मदद तो नहीं चाहिए, दोस्तो।
शायद उसने ज़्यादा पी ली।
आपको कपिंग में बहुत मज़ा आएगा।
विक्टर कहता है कि एक नई औरत जैसा महसूस होता है।
अगर परिषद बोटहाउस को बेचकर पैसे बाँट लेता तो, मैं और अमीर औरत
जैसा महसूस करती।
झील के लोगों का उस जगह के लिए जुनून समझ नहीं आता।
बोटहाउस स्वीडिश दावतघरों की पुरानी परंपरा का पालन करता है।
गाँव वालों के लिए ऐसी जगह जहाँ वे पीकर अपने पड़ोसियों के बारे में
गंदी अफ़वाहें फैलाते थे।
वहाँ परिवारों, बच्चों और बुज़ुर्गों की देखभाल के लिए भी इंतज़ाम हुआ करते थे।
सच कहूँ, तो इन गर्मियों में बिना बोटहाउस की पुलिसगिरी के
झील पर रहने में बहुत मज़ा आ रहा है।
मज़बूत पकड़ चाहिए होगी।
ठंडे ख़ून को सतह पर लाने के लिए एक मज़बूत हाथ चाहिए होता है।
हाँ, सब निकाल डालो, सारे राज़ खोल दो।
बिल्कुल सही, जेन।
तुम सालों तक मेज़ी की परछाईं बनकर रही, बोटहाउस के सिंहासन के लालच में।
और फिर सबसे पहले तुमने वेन से छुटकारा पाया, फिर मेज़ी और उल्रिका से।
पर तुम्हें यह उम्मीद न थी कि बीमा कंपनी पैसे नहीं देगी
या घर से बोटहाउस चलाना पड़ेगा।
पर वह बिक्री में मिलने वाले कमीशन के बदले में
एक छोटी सी कीमत थी, है न?
यह सच है!
क्या?
मैं बोटहाउस की अध्यक्षा बनने के लिए बहुत उतावली थी।
बस मेरी इमरती। सारा गुबार निकाल दो।
मैंने तुम्हारे शादी के लिए छिछोरीन के ताश के खेल को रद्द कर दिया,
ताकि मेज़ी को रियल एस्टेट एजेंट बदलने पर मजबूर कर दूँ।
पर उसे परवाह ही नहीं है।
वह बस अपनी माँ के पीछे पागल है।
ठीक है।
बोटहाउस के बिना अध्यक्ष होना बेमतलब है।
मेरी बेबाक आरज़ू ने सब कुछ जला डाला।
अरे, नहीं।
तुम्हारे बालों में केल्प चिपका है।
-हैलो। -हैलो।
आइवी बस दिखाती है कि वो बहुत सख़्त है,
पर उसने पहले कभी किसी को नौकरी से नहीं निकाला है।
तुम यकीनन उसे मुख्यालय में तुम्हारी सिफ़ारिश करने के लिए मना सकती हो।
आख़िरकार तुम दोनों ने एक साथ डुएट गाना गाया था, तो...
अब वह तुम्हें नौकरी से नहीं निकाल सकती।
तुम यह संभाल लोगी।
जेनी के लिए तालियाँ हो जाएँ?
अपने एक्वा स्पिन सर्टिफ़िकेशन में दूसरे स्तर पर पहुँचने के लिए!
बहुत ख़ूब, जान।
माफ़ करना, जेनर। ड्रिंक में खमीर उठ गया होगा।
पेशेवर हॉकी खिलाड़ी होने से रसायनशास्त्री नहीं बन जाते।
हिम्मत करो, जस्टिन।
ए, क्या हम बात कर सकते हैं?
तुम्हें मेरी कही बात याद है
कि किसी ने जानबूझकर बोटहाउस में आग लगाई है।
मुझे लगा कि मैं यह साबित कर दूँ, तो शायद तुम मुझे माफ़ कर दो।
और अब मैं समझता हूँ कि यह बेवकूफ़ी है।
बहुत बड़ी बेवकूफ़ी।
पर राइली, किसी ने वाकई हमारी शादी के लिए आए पटाखों से आग लगाई थी।
इसका कोई सबूत है?
लापता पटाखे और एक डिब्बा, जो ज़रा भी नहीं जला।
जब देखा कि चारों लड़कियों ने तुम्हारा घटिया मीम डाला है,
तो मेरे मन में यह ख़्याल आया कि अगर
उन्होंने वह फ़िल्माया, तो शायद कुछ और भी फ़िल्माया हो
और ऐसा हुआ भी।
बिली ने तह तक जाने को कहा, तो मैंने मौजूदगी के सबूत, कपड़ों की जाँच की,
काला चश्मा पलटकर पहनना सीखा...
राइली, तुमने मेरे भागने के कारण ऐसा किया, तो मैं समझता हूँ।
सच में। मुझे बस तुम्हारी चिंता है।
यह क्लेयर है।
वह तुम्हारी शर्ट है, राइली।
ए, क्लेयर! ज़रा यहाँ आओ।
क्या यह तुम हो?
नहीं।
राइली, तुम्हें यह तस्वीर नहीं दिखाता...
मिम्ज़ी है। उसे ठंड लगी, तो मैंने अपनी शर्ट दे दी।
मैंने मिम्ज़ी से नहीं पूछा।
आग लगाने का इल्ज़ाम लगने से मेरे लिए जाना आसान हो जाएगा।
जाना? क्या मतलब, कहाँ जा रहे हो?
मेरी नई हिट एंड रन श्रृंखला को पेरिस में दिखाया जाने वाला है।
पेरिस में?
हे भगवान।
वह...
वह दुनिया की कला राजधानी है।
पेरिस, ओंटेरियो में।
वह तो ओंटेरियो का पेरिस है।
मैं कल जा रहा हूँ।
मैं गैस एंड गो में रात बिताऊँगा,
पर तुम बिली का करार ख़त्म होने तक कोठी में रह सकते हो।
उसके बाद, दोबारा तुम्हें नहीं देखना चाहता।
राइली।
सुनो, जेनर।
मेरा वोट है कि हम ज़मीन बेचकर पैसे बाँट लें।
झील वालों के लिए मेरा शादी का तोहफ़ा।
मैं निहायती बेवकूफ़ हूँ।
विमान गिर गया। मुझे अफ़सोस है।
विक्टर ने सही कहा था।
यह तो जन्नत है।
मेरे अंदर की गंदगी बाहर निकलते हुए महसूस कर सकती हूँ।
बहुत बढ़ गई थी।
माफ़ करना, मुझे बहुत शर्म आ रही है।
दरअसल, ख़ून देखकर मेरा सिर चकराने लगता है।
मुझे लगा तुम उत्तेजित होगी, शार्क ख़ून से रोमांचित होती हैं।
मुझे थोड़ा पानी मिल सकता है?
जंगली सूअर के मूत्र से पेट ज़्यादा शांत होगा।
नहीं, पानी ही ठीक है।
ठीक है। तुम्हें ताक़त की ज़रूरत होगी, अगली बारी तुम्हारी है।
अरे, माँ, हिलिएगा नहीं। आपका एक कप ढीला हो रहा है।
मज़ा आ रहा है?
हाँ। मेरे गंभीर चेहरे से धोखा मत खा जाना।
वाह, तुम बातें भी बना लेती हो। तुम दोनों वाकई भाई-बहन हो।
ए, तुम्हें मेरा भाई पसंद है क्या? मुझे ऐसा महसूस हो रहा है।
महसूस हो रहा है? नहीं, बस दोस्ती है। दो पेड़ लगाने वालों की यारी...
हे भगवान, क्या मुझ पर भी असर हो गया?
मैं भी तुकबंदी करने लगी? तुम्हें मुझे मारना होगा, आइवी, प्लीज़।
अगली बार। आज दल का हौसला बढ़ाने के लिए तुम पर रहम करती हूँ।
क्या यह रहमत अगले हफ़्ते तक रह सकती है?
हे भगवान, मेरी नौकरी जाने वाली है? मैं नहीं निकाली जा सकती,
-कभी निकाली नहीं गई। -कोई बात नहीं।
अच्छी-खासी नौकरी छोड़ दी, माँ-बाप नफ़रत करेंगे
और वज़ीफ़े का मौका गँवा दिया। सब ठीक है।
तो तुम्हें पेड़ लगाना नहीं आता।
पर तुम होशियार हो, मज़ेदार हो...
लोग तुम्हें पसंद करते हैं।
और...
पार्टी के लिए शुक्रिया... आग... नौकरी से निकालने के लिए माफ़ करना।
अरे, जान, मुझे हज़ार गुना बेहतर महसूस हो रहा है, शुक्रिया।
आपका बहुत-बहुत स्वागत है।
और थोड़ा ख़ून बहने का मतलब है कि अब बस आधी शराब पीनी पड़ेगी।
मैं जाकर देखती हूँ कि ओपल रसोईघर में क्या खिचड़ी पका रहा है।
हैलो।
इतनी उदास क्यों हो?
मेरी माँ के घटिया मज़ाक के कारण, पर आख़िर में मैं ही ठहाके लगाऊँगी।
उन्हें कचौड़ी में भरकर पकाओगी, पिल्लों से कोट बनाओगी?
-तुम यहाँ वापस क्यों आए हो? -बस अपना सामान लेने।
वेन विमान की सवारी कैसी चल रही है?
नहीं चल रही, मैं ख़ूनी कोठी में वापस जा रहा हूँ।
राइली की माफ़ी मिल गई? तुम्हारा जबड़ा तो दर्द कर रहा होगा।
राइली पेरिस चला गया।
ओंटेरियो वाला। पर कौन जाने।
उस पर आग लगाने का इल्ज़ाम लगाने के बाद शायद तैश में पेरिस जाने लायक काम करे।
तुम्हें लगा राइली ने बोटहाउस में आग लगाई?
तुम हद पार कर रहे हो।
नहीं। चारों लड़कियों ने पटाखे दगने से पहले चेक शर्ट पहने किसी इंसान को
बोटहाउस में घुसते हुए फ़िल्माया था। वह राइली लगा,
पर वह असल में तुम्हारी माँ थीं।
उसे ईमेल में पढ़ लेना, अलविदा।
वीडियो देख सकती हूँ?
नहीं, मेज़ी, मेरा हो गया। चारों लड़कियों से पूछो।
आगजनी से फ़ायदा नहीं, नुकसान हुआ, पागलपन वाला रास्ता था।
चली जाओ। वरना मेरी तरह उदास,
अकेली, चेतावनी बनकर रह जाओगी।
ट्रीवेंज
हैलो।
बाहर की तबाही को देखते हुए, मेरा अंदाज़ा है कि पार्टी कामयाब रही।
तो क्या हुआ, बॉस का इरादा बदल पाई?
नहीं। मैं नौकरी से निकाल दी गई।
धत् तेरे की। बिली, मुझे बेहद अफ़सोस है।
कुछ हुआ, जस्टिन।
कुछ ऐसा जो मैंने पहले कभी नहीं किया। और...
-क्या? -मैंने...
क्या, जान? क्या हुआ?
मैंने...
-मैंने "वंडरवॉल" गाया। -हे भगवान।
हे भगवान। कोई बात नहीं।
कोई बात नहीं।
यह आख़िरकार हम सभी के साथ होता है।
संवाद अनुवादक श्रुति शुक्ला
रचनात्मक पर्यवेक्षक सुहास चव्हाण